
Определение №428/01.08.2019 по търг. д. №1344/2019 на ВКС, ТК, I т.о.
 


 	
	О П Р Е Д Е Л Е Н И Е	
	 	
	№ 428	
	 	
	 гр. София,01.08.2019 год.	
	 	
	ВЪРХОВЕН КАСАЦИОНЕН СЪД на Р. Б, Търговска колегия, Първо отделение, в закрито заседание на деветнадесети юли през две хиляди и деветнадесета година, в състав	
		
	 ПРЕДСЕДАТЕЛ: ТОТКА КАЛЧЕВА	
	 	
	 ЧЛЕНОВЕ: ВЕРОНИКА НИКОЛОВА 	
	 	
	 КРИСТИЯНА ГЕНКОВСКА	
	 	
	като изслуша докладваното от съдия Николова т. д.№1344 по описа за 2019г. и за да се произнесе, взе предвид следното:	
	 	
	 	
		
		
	Производството е по чл.307 ал.1 от ГПК.	
	 	
	 Молителката И.И.А претендира отмяна на влязлото в сила решение от 25.08.2017г. по гр. д.№235/2016г. на Поморийски районен съд, потвърдено с решение от 06.03.2018г. по гр. д.№57/2018г. на Бургаски окръжен съд. Поддържа, че след влизане в сила на решението е открила писмено доказателство от съществено значение за делото – разписка от 14.03.2012г., издадена от руското дружество „Елегия инженеринг“ ООД за сумата 5 152 000 рубли, платени от молителката за закупуване на дяловете на ищеца А. Прядко. 	
	 	
	 Върховният касационен съд, Търговска колегия, Първо отделение, след като извърши проверка за допустимост на молбата за отмяна съгласно чл.307 ал.1 от ГПК, констатира следното:	
	 	
	 Молбата за отмяна е подадена в срока по чл.305 ал.1 т.1 от ГПК, доколкото към датата на подаването не е изтекъл в тримесечен срок от влизане в сила на решение от 25.08.2017г. по гр. д.№235/2016г. на Поморийски районен съд. Изложени са обстоятелства за наличието на въведеното основание за отмяна по чл.303 ал.1 т.1 от ГПК. Спазени са изискванията на чл.260 и чл.261 от ГПК, към които препраща разпоредбата на чл.306 ал.1 от ГПК. Връчен е препис от молбата на ответника съгласно чл.306 ал.3 от ГПК. 	
	 	
	 По изложените съображения настоящият съдебен състав намира, че молбата за отмяна е допустима и следва да се насрочи открито съдебно заседание за разглеждането й.	
	 	
	 Следва да бъде оставено без уважение искането на молителката за допускане на гласни доказателства за обстоятелствата, при които е открит представеният от нея ордер от 14.03.2012г., доколкото с молбата са представени писмени доказателства в тази насока. По приемането на писмените доказателства, представени с молбата съдът ще се произнесе в о. с.з. след изслушване становищата на страните.	
	 	
	 Мотивиран от горното, Върховният касационен съд	
	 	
	 ОПРЕДЕЛИ:	
	 	
	 ДОПУСКА до разглеждане молбата на И.И.А за отмяна на основание чл.303 ал.1 т.1 от ГПК на влязлото в сила решение от 25.08.2017г. по гр. д.№235/2016г. на Поморийски районен съд, потвърдено с решение от 06.03.2018г. по гр. д.№57/2018г. на Бургаски окръжен съд.	
	 	
	 ОСТАВЯ БЕЗ УВАЖЕНИЕ искането на молителката за допускане на свидетел. 	
	 	
	 Делото да се докладва на Председателя на I отделение на Търговска колегия на ВКС за насрочване в открито съдебно заседание, с призоваване на молителката и на ответника по молбата, последния чрез адвокат Т. С. - Ш.. 	
	 	
	 ПРЕДСЕДАТЕЛ: 	
		
	 ЧЛЕНОВЕ: 1. 	
		
	 2.	

